CELEX: 62020CB0647
Language: ro
Date: 2021-12-13 00:00:00
Title: Cauza C-647/20: Ordonanța Curții (Camera a opta) din 13 decembrie 2021 (cerere de decizie preliminară formulată de Tribunal Arbitral Tributário (Centro de Arbitragem Administrativa – CAAD) – Portugalia) – XG/Autoridade Tributária e Aduaneira (Trimitere preliminară – Articolul 99 din Regulamentul de procedură al Curții – Fiscalitate directă – Impozitarea plusvalorilor imobiliare – Articolele 63, 64 și 65 TFUE – Libera circulație a capitalurilor – Sarcină fiscală mai ridicată asupra plusvalorilor imobiliare realizate de rezidenții țărilor terțe)

28.2.2022   
            
            
               RO
            
            
               Jurnalul Oficial al Uniunii Europene
            
            
               C 95/3
            
         
      Ordonanța Curții (Camera a opta) din 13 decembrie 2021 (cerere de decizie preliminară formulată de Tribunal Arbitral Tributário (Centro de Arbitragem Administrativa – CAAD) – Portugalia) – XG/Autoridade Tributária e Aduaneira
      (Cauza C-647/20) (1)
      
      (Trimitere preliminară - Articolul 99 din Regulamentul de procedură al Curții - Fiscalitate directă - Impozitarea plusvalorilor imobiliare - Articolele 63, 64 și 65 TFUE - Libera circulație a capitalurilor - Sarcină fiscală mai ridicată asupra plusvalorilor imobiliare realizate de rezidenții țărilor terțe)
      (2022/C 95/04)
      Limba de procedură: portugheza
      
         Instanța de trimitere
      
      Tribunal Arbitral Tributário (Centro de Arbitragem Administrativa – CAAD)
      
         Părțile din procedura principală
      
      
         Recurentă: XG
      
         Intimată: Autoridade Tributária e Aduaneira
      
         Dispozitivul
      
      Articolul 63 și articolul 65 alineatul (1) TFUE trebuie interpretate în sensul că se opun unei reglementări a unui stat membru referitoare la impozitul pe venitul persoanelor fizice, care supune plusvalorile rezultate din vânzarea de către un rezident al unei țări terțe a unor bunuri imobile situate în acest stat membru unei sarcini fiscale mai mari decât cea care s-ar aplica pentru același tip de operațiune plusvalorilor realizate de un rezident al statului membru respectiv.
      
         (1)  JO C 53, 15.2.2021.